อำเภอบางแพ

บางแพ เป็นอำเภอหนึ่งของจังหวัดราชบุรี เดิมเป็นส่วนหนึ่งของอำเภอโพธารามและอำเภอดำเนินสะดวก จัดตั้งเป็นอำเภอในปี พ.ศ. 2457 ในชื่อ "อำเภอลำพระยา" และมีชื่อเป็น "อำเภอหัวโพ" ในปี พ.ศ. 2460 และเปลี่ยนเป็นชื่อ "อำเภอบางแพ" เมื่อปี พ.ศ. 2482 และใช้มาจนถึงปัจจุบัน
หุ่นขี้ผึ้งสมเด็จพระพุฒาจารย์ (โต พรหมรังสี) อุทยานหุ่นขี้ผึ้งสยาม 
หุ่นขี้ผึ้งหลวงปู่เหรียญ อุทยานหุ่งขี้ผึ้งสยาม

**ที่ตั้งและอาณาเขต**
อำเภอบางแพตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอโพธาราม และอำเภอเมืองนครปฐม (จังหวัดนครปฐม)- ทิศตะวันออก ติดต่อกับอำเภอเมืองนครปฐม อำเภอสามพราน (จังหวัดนครปฐม) และอำเภอบ้านแพ้ว (จังหวัดสมุทรสาคร)- ทิศใต้ ติดต่อกับอำเภอบ้านแพ้ว (จังหวัดสมุทรสาคร) และอำเภอดำเนินสะดวก- ทิศตะวันตก ติดต่อกับอำเภอโพธาราม

**ประวัติ**
อำเภอบางแพ ที่มาของนามอำเภอว่า "บางแพ" ได้ความว่าเมื่อสมัยก่อนท้องที่อำเภอนี้เป็นที่ลุ่มจดชายทะเลเต็มไปด้วยป่าพง ป่ากก มีผู้คนอาศัยน้อย ถึงฤดูน้ำจะมีผู้คนพากันขึ้นไปตัดไม้ทางป่า ผูกเป็นแพล่องลงมาตามลำน้ำไปขายทางชายทะเล การเดินทางจะต้องนำแพไม้มาจอดพักค้างแรมที่บ้านบางแพนี้เมื่อมีผู้คนมาตั้งบ้านเรือนอยู่อาศัยน้อย จึงพากันเรียกที่แห่งนี้ว่า "บางแพ"                          
เมื่อได้ตั้งที่ว่าการอำเภอขึ้นที่บ้านลำพระยา (บ้านลำพญา) ตำบลหัวโพ จึงได้ชื่อว่า "อำเภอลำพระยา" ตามสถานที่ตั้ง อำเภอลำพระยาตั้งขึ้นครั้งแรกในปี พ.ศ. 2457 โดยแบ่งตำบลต่างๆ ของอำเภอโพธาราม และอำเภอดำเนินสะดวก รวม 17 ตำบล จัดเป็นตำบลขึ้นใหม่แล้วยกฐานะเป็นอำเภอในปี พ.ศ. 2460 ได้ย้ายที่ว่าการอำเภอมาอยู่ที่บริเวณวัดหัวโพ ตำบลหัวโพ อาศัยศาลาการเปรียญซึ่งเป็นศาลาดิน เป็นที่ตั้งที่ว่าการอำเภอชั่วคราว และได้เปลี่ยนชื่ออำเภอเป็น "อำเภอหัวโพ" ครั้นในปี  พ.ศ. 2461 ได้ย้ายที่ว่าการอำเภอจากตำบลหัวโพมาตั้งที่บ้านหมู่ที่ 5 ตำบลบางแพ อยู่ฝั่งตะวันออกของลำคลองบางแพ ณ ที่ดังกล่าว ต่อมาในปี พ.ศ. 2482 ได้เปลี่ยนชื่ออำเภอเป็น "อำเภอบางแพ"- วันที่ 8 พฤศจิกายน 2457 แยกพื้นที่บางส่วนของอำเภอโพธาราม และบางส่วนของอำเภอดำเนินสะดวก จัดตั้งขึ้นเป็น อำเภอลำพระยา กำหนดให้ขึ้นการปกครองกับจังหวัดราชบุรี และกำหนดอักษรเบื้องล่างในดวงคราตำแหน่ง เป็น "อำเภอลำพระยา ร.บ."
*วันที่ 29 เมษายน 2460 เปลี่ยนแปลงชื่ออำเภอลำพระยา จังหวัดราชบุรี เป็น อำเภอหัวโพ
*วันที่ 14 มิถุนายน 2468 โอนพื้นที่ตำบลอิจาง และตำบลทำนบ ของอำเภอโพธาราม มาขึ้นกับอำเภอหัวโพ
*วันที่ 27 มีนาคม 2481 ยุบตำบลทำนบ ตำบลบ้านใหม่ รวมเข้ากับท้องที่ตำบลวัดแก้ว ยุบตำบลบางแพใต้ ตำบลท่าราบ ตำบลอีจาง ตำบลบางแพเหนือ ตำบลดอนเซ่ง แล้วรวมจัดตั้งขึ้นเป็นตำบลบางแพ ยุบตำบลดอนสาลี รวมเข้ากับท้องที่ตำบลดอนใหญ่ ยุบตำบลดอนพรม รวมเข้ากับท้องที่ตำบลดอนคา และยุบตำบลโพหักวังกล่ำ ตำบลโพหักหน้าศาล ตำบลโพหักบ้านเกาะ แล้วรวมจัดตั้งขึ้นเป็นตำบลโพหัก
*วันที่ 17 เมษายน 2482 เปลี่ยนแปลงชื่ออำเภอหัวโพ จังหวัดราชบุรี เป็น อำเภอบางแพ
*วันที่ 12 พฤศจิกายน 2483 รวมพื้นที่หมู่ 1-8 (ในขณะนั้น) ของตำบลบางแพ กับท้องที่ตำบลเตาอิฐ แล้วรวมจัดตั้งขึ้นเป็นตำบลวังเย็น
*วันที่ 30 พฤษภาคม 2499 จัดตั้งสุขาภิบาลบางแพ ในท้องที่หมู่ 3,5,7 ของตำบลบางแพ
*วันที่ 1 มีนาคม 2501 จัดตั้งองค์การบริหารส่วนตำบลโพหัก ในท้องที่ตำบลโพหัก
*วันที่ 9 พฤศจิกายน 2508 ยุบองค์การบริหารส่วนตำบลโพหัก และจัดตั้งสุขาภิบาลโพหัก ในท้องที่ตำบลโพหัก
*วันที่ 5 กันยายน 2515 เปลี่ยนแปลงเขตสุขาภิบาลบางแพ เพื่อความเหมาะสมในการบริหารกิจการและการทะนุบำรุงท้องถิ่น โดยขยายเขตสุขาภิบาลครอบคลุมพื้นที่ตำบลวังเย็นทั้งตำบล และตำบลบางแพทั้งตำบล
*วันที่ 25 พฤษภาคม 2542 ยกฐานะจากสุขาภิบาลบางแพ และสุขาภิบาลโพหัก เป็นเทศบาลตำบลบางแพ และเทศบาลตำบลโพหัก ตามลำดับ ด้วยผลของกฎหมาย

**การแบ่งเขตการปกครอง**

**การปกครองส่วนภูมิภาค**
อำเภอบางแพแบ่งพื้นที่การปกครองออกเป็น 7 ตำบล 65 หมู่บ้าน

**การปกครองส่วนท้องถิ่น**
ท้องที่อำเภอบางแพประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลบางแพ ครอบคลุมพื้นที่ตำบลบางแพและตำบลวังเย็นทั้งตำบล- เทศบาลตำบลโพหัก ครอบคลุมพื้นที่ตำบลโพหักทั้งตำบล- องค์การบริหารส่วนตำบลหัวโพ ครอบคลุมพื้นที่ตำบลหัวโพทั้งตำบล- องค์การบริหารส่วนตำบลวัดแก้ว ครอบคลุมพื้นที่ตำบลวัดแก้วทั้งตำบล- องค์การบริหารส่วนตำบลดอนใหญ่ ครอบคลุมพื้นที่ตำบลดอนใหญ่ทั้งตำบล- องค์การบริหารส่วนตำบลดอนคา ครอบคลุมพื้นที่ตำบลดอนคาทั้งตำบล

**อ้างอิง**

บางแพ